《林泉山房二首 其一》
明代·秦柄

自入山中住，翛然物外群。齑盐僧饭合，藜火佛灯分。

闭户深寒木，开窗带湿云。时因意到处，一诵太玄文。

作者简介：秦柄，明藏书家。字汝操，号邗塘，江苏无锡人。与兄秦柱于万历五年（1577）同为贡生，后多次乡试不中，从此闭门读书，为顾宪成所推重。编纂有《万历无锡县志》、《邗塘诗文集》等。